તેથી સારો વિકલ્પ એ છે કે પાકિસ્તાનને વિશ્વના અન્ય દેશોથી વિખૂટું પાડી દેવાય. જે સરકાર સારી રીતે કરી રહી છે. સતત આતંકી પ્રવૃત્તિઓથી ધમધમતા પાકિસ્તાનને હવે દુનિયા પણ ઠપકો આપવા માગે છે. આતંકવાદ આજે દુનિયાભરને પજવી રહ્યો છે ત્યારે આ મામલે જાગ્રતતા પેદા કરવાની જરૂર છે. વર્લ્ડ ટ્રેડ સેન્ટર પર હુમલો કરનાર ખૂંખાર આતંકી ઓસામા બિન લાદેન પાકિસ્તાનમાં જ છુપાયો હતો. જૈશ-એ-મહંમદ, લશ્કર-એ-તોઈબા, હિઝબુલ મુજાહિદ્દીન સહિતનાં આતંકી સંગઠનોને પનાહ આપનાર પાકિસ્તાન જ છે. દુનિયા સુધી આ વાત પહોંચવી જોઈએ. દેશનું આંતરિક અર્થતંત્ર મજબૂત કરવું જોઈએ, પાકિસ્તાન સાથે રમત અને મનોરંજનને લગતા વ્યવહારો બંધ કરી દેવા જોઈએ, ત્યાંના કલાકારોને પણ પાછા તગેડી મૂકવા જોઈએ, સાર્ક જેવા વૈશ્વિક સંગઠનમાં પાકિસ્તાનને એકલું પાડી દેવું જોઈએ, ભારતીય નેવી પાવરફુલ છે તેની મદદથી પાકિસ્તાનનાં જહાજોની અવરજવર ધરાવતાં તમામ ભારતીય બંદરો પર પહેરો ગોઠવી દેવો જોઈએ. આ બધાં પગલાં એક સાથે લાંબા સમય સુધી લેવામાં આવે તો પાકિસ્તાની વગર યુદ્ધે હારી જાય તેમ છે.”